กินข้าวได้น้อยมากๆมา 1-2 อาทิตย์แล้วค่ะ พอกินอะไรเข้าไปก็จะอ้วกหรือจุกตรงหน้าอก ไม่ทราบว่าเกิดจากอะไรคะ
สวัสดีค่ะ อาการไม่อยากอาหาร คลื่นไส้ จุกตรงหน้าอกนั้น สาเหตุที่พบได้บ่อยก็คือเรื่องของกรดไหลย้อนค่ะ สาเหตุอื่นๆเช่นมีแผลในกระเพาะอาหาร กระเพาะอาหารอักเสบ เนื้องอกที่หลอดอาหารหรือกระเพาะอาหาร หลอดอาหารบีบตัวไม่เป็นปกติคือมีความผิดปกติของกล้ามเนื้อในหลอดอาหาร หรือมีภาวะอาหารเป็นพิษ เป็นต้นกรดไหลย้อนเป็นภาวะที่มีกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก จุกอก คลื่นไส้ กินได้น้อยลง อาจแสดงอาการคล้ายคนเป็นหอบหืดได้เช่นกันในผู้ป่วยบางรายเบื้องต้นควรปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้น กินแต่ละมื้อไม่ใหญ่จนเกินไป และการใช้ยาลดกรดควรอยู่ภายใต้การดูแลของแพทย์หากอาการยังไม่ทุเลา จุกแน่นอกมากขึ้นเรื่อยๆ คลื่นไส้เยอะ น้ำหนักลด ถ่ายดำ ควรรีบไปพบแพทย์เพื่อตรวจเพิ่มเติม